Thomas Kastrup Larsen kunne klokken 01.20 på valgnatten træde ud af forhandlingskokalet i Aalborgs Kongres- og kulturcenter med borgmesterposten i behold. Det sker i en konstitution med SF, Radikale og Enhedslisten. Selvom partiet bliver på magten i byrådet, har Socialdemokratiet mistet hele fem mandater. De får 12 mandater ved valget og er altså stadig kommunens største parti, selvom vælgerne giver dem en hård medfart. Sammen med Enhedslistens tre, Radikales to og SFs to mandater, står den røde blok samlet med 19 mandater. Nye Borgerlige inde i varmen Venstre har ligesom Socialdemokratiet også en tilbagegang - de tager seks mandater og mister dermed to. Konservative kan til gengæld få tre nye hoveder ind i byrådet - de har i alt vundet fire mandater. Nye Borgerlige kommer for første gang ind i byrådet i Aalborg - de har fået et mandat. Samtidig er Dansk Folkeparti gået tilbage med et mandat. I det nye byråd vil der sidde syv, der er imod den tredje limfjordsforbindelse.

Referat:
Trods tilbagegang til Socialdemokraterne har de røde partier flest mandater i Aalborg Kommune.